# பழந்தமிழ் இசை

## பழந்தமிழிசையில் பண்கள்

தமிழிசை 22 அலகு (சுருதி), 12 தானசுரம் (Semitones), நாற்பெரும்பண்கள், ஏழ்பெரும்பாலை(அடிப்படை இராகங்கள்), ஐந்து திணைப் பண்கள், மற்றும் 103 பண்கள் என்ற அடிப்படையில் அமைந்தது. செம்பாலை, படுமலைப்பாலை, செவ்வழிப்பாலை, அரும்பாலை, கோடிப்பாலை, விளரிப்பாலை, மேற்செம்பாலை ஆகிய ஏழ் பெரும் பாலைகளே பழந்தமிழ் இசையில் 2000 ஆண்டுகட்கும் முன்னர் தோன்றிய ஆதிப்பாலைகள் ஆகும். பண்களுக்கு தொல்காப்பியத்தில் யாழ் என்றும் சங்க இலக்கியத்தில் பாலை என்றும் இன்று மேளகர்த்தா இராகம் என்றும் பெயரும் வழங்கி வருகின்றது. தமிழ் இசையின் சிறப்பான பாலைகளான ஏழ்பெரும் பாலைகள் முறையே, செம்பாலை, படுமலைப்பாலை, செவ்வழிப்பாலை, அரும்பாலை, கோடிப்பாலை, விளரிப்பாலை, மேற்செம்பாலை எனச் சிலம்பு அரங்கேற்றுக்காதையில் இளங்கோவடிகள் குறிப்பிட்ட வரிசை முறையை அடிப்படையாகக் கொண்டு தமிழ்ப் பண்கள் இசைக்கப்பட்டன.  
இந்த ஏழ்பெரும் பாலைகளில் ஐந்து மட்டும் திணைப்பண்களாக தொல்காப்பியத்தில் குறிக்கப்பட்டன. தொல்காப்பிய காலத்தில் பெரும்பண்கள் யாழ் என்ற பெயரில் வழங்கப்பட்டன. அந்த ஐந்து பெரும்பண்களில் இருந்து உருவான ஐந்து சிறுபண்களை யாழின் பகுதி என தொல்காப்பியம் குறிப்பிடுகிறது. இந்த ஏழ்பெரும்பாலைகள் மற்றும் ஐந்து சிறுபண்கள் இவற்றிற்கு நிகரான தற்கால இராகங்களை கீழுள்ள பட்டியலில் காணலாம்.
| <big>செம்பாலை</big> | <big>முல்லை யாழ்</big> | <big>அரிகாம்போதி (28)</big> | <big>MixoLydian</big> | சிறுமுல்லை | முல்லைத்தீம்பாணி | மோகனம் | Major Pentatonic |  |
| --- | --- | --- | --- | --- | --- | --- | --- | --- |
| <big>படுமலைப்பாலை</big> | <big>குறிஞ்சி யாழ்</big> | <big>நடபைரவி (20)</big> | <big>Aeolian</big> | <big>Minor Scale</big> | சிறுகுறிஞ்சி | செந்துருத்தி | மத்தியமாவதி | Egyptian_Suspended |
| <big>செவ்வழிப்பாலை</big> | <big>---</big> | <big>இருமத்திமதோடி (--)</big> | <big>Locrian</big> | --- | --- | --- |  |  |
| <big>அரும்பாலை</big> | <big>பாலை யாழ்</big> | <big>சங்கராபரணம் (29)</big> | <big>Ionian</big> | <big>Major_Scale</big> | சிறுபாலை | கொன்றை | சுத்த சாவேரி | Blues Major |
| <big>கோடிப்பாலை</big> | <big>மருத யாழ்</big> | <big>கரகரப்ரியா (22)</big> | <big>Dorian</big> | சிறுமருதம் | ஆம்பல் | சுத்ததன்யாசி | Minor Pentatonic |  |
| <big>விளரிப்பாலை</big> | <big>நெய்தல் யாழ்</big> | <big>தோடி (8)</big> | <big>Phrygian</big> | சிறுநெய்தல் | இந்தளம் | இந்தோளம் | Blues Minor |  |
| <big>மேற்செம்பாலை</big> | <big>---</big> | <big>கல்யாணி (65)</big> | <big>Lydian</big> | --- | --- | --- | } |  |
(குறிப்பு1 :- கர்நாடக இசையில், ஏழ்பெரும் பாலைகள் என்றும் ஐந்து சிறு பண்கள் என்றும் தனியே தொகுக்கப்படவில்லை. இங்கு அரிகாம்போதி முதலான ஏழு மேளகர்த்தா ராகங்களும், மோகனம் முதலான ஐந்து ஜன்ய ராகங்களும், தமிழிசையின் நிகர் பண்கள் எவை என்று தெரிந்துகொள்வதற்காக மட்டுமே தரப்பட்டுள்ளன  
குறிப்பு 2 :- கர்நாடக இசை என்றும் ஆங்கிலத்தில் குறிக்கப்பட்டவை போக மீத வரிசைகள் தமிழிசைக்கு உரியவை. வரலாற்றில் இந்தப் பெயர்களே முதலில் தோன்றியவை.  
குறிப்பு 3 :- தொல்காப்பியத்தில் 14 கருப்பொருள்களில் யாழ் பண் என குறிக்கப்படவில்லை, **யாழ்** மற்றும் **யாழின் பகுதி** என்று மட்டுமே உள்ளன. முறையே **யாழ்** என்பது ஏழு நரம்புகள் கொண்ட பெரும்பண், **யாழின் பகுதி** என்பது ஐந்து நரம்புகள் கொண்ட சிறுபண்.)  
ஆம்பல் பண், காஞ்சிப் பண், காமரம், குறிஞ்சிப் பண், செவ்வாழி பண், நைவனம், பஞ்சுரம், படுமலைப்பண், பாலைப்பண், மருதப்பண், விளரிப்பண் ஆகிய பண்கள் முழுமையாகவும் அவற்றின் பிரிவுகளாகவும் இசைக்கப்பட்டுள்ளன. பண்டைய தமிழகத்தில் பதினோராயிரத்துத் தொள்ளாயிரத்துத் தொண்ணூற்றொரு இசைகளிருந்ததாக (ராகம்) சிலப்பதிகாரம் கூறுகிறது. பிங்கலந்தையில் 103 தாய்ப்பண்களும் (மேளகர்த்தா இராகங்கள்) பன்னீராயிரம் பண்களும் குறிப்பிடப்படுகின்றன.ஆபிரகாம் பண்டிதர் எழுதிய கருணாமிர்த சாகரம் என்னும் நூலில் ஒவ்வொரு பாலைக்கும்(இராகத்திற்கும்) பிறக்கும் பண்கள் பட்டியலிடப்பட்டுள்ளது.  
தமிழிசையின் பண் அடிப்படைகள், பெயர்க் குழப்பங்கள், அதற்கான தீர்வுகள் பற்றி அறிந்துகொள்ள இக்கட்டுரையினை காணவும்.